  vk.com (Лыжные гонки Удмуртии) Анжелика Тихонова корреспондент 25-тӥ тулыспалэ Удмуртиысь куасэн бызьылӥсь Александр Ившин Норвегиысь Лигнаын егитъёслэн дуннелэн чемпионатазы 20 аресозь спортсменъёс пӧлын нимаз стартэн классика амалэн 10 иськеме бызьылонын бронза медаль басьтӥз. Со сярысь элькунысь куасэн бызьылонъя федерацилэн пресс-службаез ивортӥз. Нырысетӥ Россилэн командаысьтыз ик Савелий Коростелёв луиз. Со дистанциез 26 минут 15,8 секунд ӵоже ортчиз. Кыкетӥ финн Нико Антолла вуиз (21,4 секунд келяз). Александр Ившин вормисьлы 22,2 секунд келяз но куинетӥ луиз. 26-тӥ тулыспалэ 23 аресозь спортсменъёс пӧлын эрико амалэн спринтъёс ортчизы. Отын Удмуртиын вордӥськем но али Татарстан понна бызьылӥсь спортсмен Денис Филимонов висъяськиз. Со азвесь медаль утӥз (вормисьлы 0,41 секунд келяз). Нырысетӥ инты Швейцариысь Валерио Гронд басьтӥз (финишын 2 минут 14,85 секунд возьматӥз), куинетӥ – Норвегиысь Магнус Хобрекке (+0,67). Со сяна, Денис Филимонов 27-тӥ тулыспалэ ортчем суро эстафетаын бронза басьтӥз. Соин ӵош Россилэн командаез понна Анастасия Фалеева, Иван Горбунов но Вероника Степанова бызьылӥзы. Нырысетӥ Норвегилэн командаез луиз, кыкетӥ – Францилэн.  Тодэ вайытом, азьвыл Александр Ившин егитъёслэн чемпионатазы кык зарни медаль басьтӥз ни вал. Тегъёс: Спорт Россия куасэнбызьылон Удмуртия  